Djursland
Store norske leksikon,Geografi,Verdens geografi,Europa,Danmarks geografi
Djursland er en halvøy i Danmark, som fra østkysten av Jylland strekker seg 35 kilometer ut i Kattegat, med et areal på om lag 1200 kilometer. Jordbunnen er for det meste sandet, mens det tørrlagte Kolindsund midt inne på halvøya er fruktbart landbruksland.
Morenelandskapet Mols Bjerge har flere bakker som er over 100 meter høye, og der Agri Bavnehøj er den høyeste (137 meter over havet). På Djursland ligger byene Grenaa og Ebeltoft. Mange turister kommer til de store sommerhusområdene ved kysten og til Djurs Sommerland. Grenaa har ferjeforbindelse til øya Anholt i Kattegat og til Varberg i Sverige. Les mer i Store norske leksikon Danmarks geografi Eksterne lenker Djurs Sommerlands nettsted: djurssommerland.dk